17 तरह के पहचान पत्र दिखाकर डाल सकेंगे वोट
शिमला| प्रदेशमें होने वाले नगर निकायों पंचायत चुनाव में प्रत्याशियों को वोट डाले के लिए वोटिंग लिस्ट में नाम होने के साथ पहचान पत्र दिखाना भी अनिवार्य होगा।
निर्वाचन आयोग की ओर से इसमें कुल 17 तरह के पहचान पत्रों को वैद्य किया गया है। इसमें ड्राइविंग लाइसेंस से लेकर स्वतंत्रता सेनानी तक का कार्ड दिखाने पर भी व्यक्ति आसानी से वोट डाल सकेगा। इसके अलावा बैंक की पासबुक भी वोट डालने के लिए मान्य होगी। वोटर के पास यदि इनमें से कुछ नहीं होगा तो वह वोट नहीं डाल सकेगा।
पास पोर्ट, ड्राइविंग लाइसेंस, इनकम टैक्स आइडेंटी कार्ड, राज्य केंद्र सरकार की ओर से दिया गया कोई भी आइडेंटी कार्ड या किसी वैद्य अथारिटी की ओर से दिया गया कार्ड, बैंक, किसान पोस्ट आफिस पास बुक, 1 जनवरी 2015 के बाद इश्यू किया गया राशन कार्ड, एससी, एसटी, ओबीसी आइडेंटी कार्ड, स्टूडेंट आइडेंटी कार्ड, प्रोपर्टी पेपर जैसे लीज, रजिस्टर्ड डीड पेपर, आर्म्स लाइसेंस, ट्रांसपोर्ट अथारिटी की ओर से दिया गया कंडक्टर लाइसेंस, पेंशन रिकार्ड, पूर्व सैनिकों के डिपेंडेंट विडो को जारी किया गया कार्ड, रेलवे, बस पास, हैंडिकेप्ड सर्टिफिकेट, फ्रीडम फाइटर सर्टिफिकेट तथा आधार कार्ड।
hin_Deva hin_Deva hin_Deva hin_Deva